**АДМИНИСТРАТОР НА ЛИЧНИ ДАННИ**

Областен управител, като орган на държавна власт е администратор на лични данни по смисъла на чл.3 от Закона за защита на личните данни /ЗЗЛД/.

Съгласно чл.2, ал.1 от ЗЗЛД, лични данни са всяка информация, отнасяща се до физическо лице, което е идентифицирано или може да бъде идентифицирано пряко или непряко чрез идентификационен номер или чрез един или повече специфични признаци. По-конкретно, такива са: имена, ЕГН, адрес, телефон, месторождение, паспортни данни на лицето (физическа идентичност); семейно положение и родствени връзки (семейна идентичност); професионална биография (трудова дейност); здравен статус, психологическо и/или умствено състояние, сексуална ориентация (медицински данни); расов или етнически произход, политически, религиозни или философски убеждения (обществена идентичност); имотно състояние, финансово състояние, участие и/или притежаване на дялове или ценни книжа на дружества (икономическа идентичност) и др.

Областна администрация – Велико Търново е вписана като администратор на лични данни в Електронния регистър на Администратори на лични данни **под уникален номер 2984. Регистрирани са 7 регистъра за лични данни – „Човешки ресурси“, „Административно информационна система“, Досиета"разпореждания и управление на държавна собственост", „Контрагенти“, Досиета "Класифицирана информация", Досиета "ЗОСОИ" и „Обезщетения по Закона за политическа и гражданска реабилитация на репресирани лица и финансови компенсации по Закона за подпомагане и финансова компенсация на пострадали от престъпления“.**

<https://212.122.176.6:8081/CPDP_ERALD/pages/publicRegisters/confirmedPublicRegisterCaptcha.faces>